**TEMA- ROMANITATEA ROMÂNILOR ÎN VIZIUNEA ISTORICILOR**

**SUBIECTUL I (30 de puncte)**

**Citiți cu atenție sursele de mai jos:**

**A. „**Națiunea română este cu mult cea mai veche dintre toate națiunile Transilvaniei din vremea noastră, întrucât este un lucru sigur și de dovedit, pe temeiul mărturiilor istorice, a unei tradiții niciodată întrerupte, a asemănării limbii, datinilor și obiceiurilor, că ea își trage originea de la coloniile romane aduse la începutul secolului al doilea de către împăratul Traian, în nenumărate rânduri, în Dacia, cu un număr foarte mare de soldați, veterani, să apere provincia. […] Drept aceea, Națiunea română … se roagă și cere:

1. Ca denumirile odioase și pline de ocară: tolerați, admiși, nesocotiți între Stări și altele de

acest fel […] să fie cu totul îndepărtate, revocate și desființate în chip public, ca nedemne și nedrepte, și astfel prin îndurarea Majestății Voastre Preasacre, națiunea română să fie repusă în folosința tuturor drepturilor…”

(*Supplex Libellus Valachorum*, 1791)

**B**. „Romanitatea Daciei a fost însă diferită de cea a altor provincii cucerite de armata Romei. În Italia de Sus, Gallia, Spania… ea a fost produsul unei fericite deznaționalizări a unei populații numeroase preexistente care a continuat să reprezinte majoritatea, a atragerii acestei populații la un alt mod de a gândi și a vorbi, a amestecului unei părți a sângelui roman imigrat cu cel local… În Dacia însă a fost creată o adevărată țară de colonizare dintr-un teritoriu slab locuit și înconjurat de o populație dușmănoasă, în care însă romanitatea nu și-a înfipt rădăcini atât de adânci, nesprijinindu-se pe bazele sigure ale unei naționalități cucerite și din punct de vedere spiritual. De aici și ușurința cu care mai târziu a putut fi îndepărtată și a dispărut…, fiind ștearsă ca o simplă poleială […] Unii susțin că provincialii romani, s-au refugiat în munți, pentru a-și păstra acolo libertatea și viața.”

(Robert Roesler, *Studii românești*)

Pornind de la aceste surse, răspundeți la următoarele cerințe:

1. Precizați secolul în care a fost elaborat memoriul la care se referă sursa **A**. **2 puncte**
2. Precizați, din sursa **B**, o informație referitoare la romanitate, în afara Daciei. **2 puncte**
3. Numiți spațiul istoric menționat atât în sursa **A**, cât și în sursa **B**, care are legătură cu romanitatea românilor**. 6 puncte**
4. Scrieți, pe foaia de examen, litera corespunzătoare sursei care susține că în Dacia, romanitatea nu și-a înfipt rădăcini adânci. **3 puncte**
5. Scrieți o relație cauză-efect stabilită între două informații selectate din sursa **A**, precizând rolul fiecăreia dintre aceste informații (*cauză*, respectiv *efect*). **7 puncte**
6. Prezentați două abordări diferite, din secolul al XVIII-lea, referitoare la romanitatea românilor.

**6 puncte**

1. Menționați o asemănare între două cauze ale abordării romanității românilor. **4 puncte**

**SUBIECTUL al II-lea (30 de puncte)**

Citiți, cu atenție, sursa de mai jos:

**B.** „…momentul apariției conștiinței românilor despre originea lor romană; acesta coincide cu cel al înscrierii românilor pe tabelul popoarelor cu nume propriu. Ideea romanității izvorăște și decurge din conștiința romanității la români, iar evoluția ei reflectă îmbogățirea calitativă, adâncirea și lărgirea acestei conștiințe românești. (…)

Tradiția autohtonă a ideii și conștiinței romanității la români se bazează înainte de toate pe numele propriu purtat de români, etnicon care se regăsește atât în denumirile externe aplicate românilor cât și în numeroasele nume de persoane și a toponimiei prezente pe întreg teritoriul locuit de români. Conștiința autohtonilor, așa cum s‑a conservat în toate epocile, se baza pe amintirea Romei: românii sunt de origine romană, descendenți ai romanilor din Dacia… Cronicarii români realizează pentru prima dată sinteza dintre fondul conștiinței autohtone a romanității românilor și argumentarea științifică, livrescă, a originii romane a poporului român.”

(Adolf Armbruster, *Romanitatea românilor istoria unei idei*)

Pornind de la această sursă, răspundeți la următoarele cerințe:

1**.** Menționați, din sursă., un punct de vedere referitor la conștiința autohtonilor cu privire la romanitatea românilor. **2 puncte**

2**.** Precizați secolul în care un cronicar român a abordat problema romanității românilor.  **2 puncte**

3.Menționați rolul cronicarilor în consolidarea conștiinței de sine a românilor și numele unui cronicar român care a abordat acest subiect.  **6 puncte**

4**.** Menționați, din sursa dată, două informații referitoare la „ideea romanității”. **6 puncte**

5.Formulați, pe baza sursei date,un punct de vedere referitor la tradiția autohtonă a ideii și conștiinței romanității la români, susținându-l cu două informații selectate din sursă. **10 puncte**

6.Argumentați, printr‑un fapt istoric relevant, afirmația conform căreia în secolul al XX-lea problema romanității românilor a fost abordată și prin raportare la regimul politic. (Se punctează prezentarea unui fapt istoric relevant și utilizarea conectorilor care exprimă cauzalitatea și concluzi

**4 puncte**

**SUBIECTUL al III-lea 30 puncte**

Elaborați, în aproximativ două pagini, un eseu despre ***viziunea istoricilor din secolele XVIII – XX cu privire la romanitatea românilor,*** având în vedere:

* menționarea unei cauze care a transformat cercetarea științifică cu privire la formarea poporului român și a limbii române într-o problemă controversată și prezentarea unei consecințe a acestei transformări;
* menționarea a trei istorici români din secolul al XIX-lea care au abordat romanitatea românilor și a unei idei susținute de fiecare dintre istoricii menționați;
* precizarea a două poziții cu privire la romanitatea românilor formulate de istorici în prima jumătate a secolului al XX-lea și menționarea unei deosebiri între acestea;
* formularea unui punct de vedere cu privire la evoluția ideii romanității românilor între secolele al XVIII-lea și al XX-lea și susținerea acestuia printr-un argument istoric.

**Notă!** Se punctează și utilizarea **limbajului istoric adecvat**, **structurarea** prezentării, evidențierea **relației cauză-efect**, susținerea unui punct de vedere cu **argumente istorice** (pertinența argumentării elaborate prin utilizarea unui fapt istoric relevant, respectiv a conectorilor care exprimă cauzalitatea și concluzia), respectarea **succesiunii cronologice/ logice** a faptelor istorice și **încadrarea** eseului în limita de spațiu precizată.